**NÁRODNÁ RADA SLOVENSKEJ REPUBLIKY**

**VIII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD-2417/2021

**354a**

**Spoločná správa**

výborov Národnej rady Slovenskej republiky o prerokovaní **vládneho návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení a dopĺňa zákon č. 374/2018 Z. z., ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**  (tlač 354) v druhom čítaní

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Výbor Národnej rady Slovenskej republiky pre zdravotníctvo** ako gestorský výbor k vládnemu návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení a dopĺňa zákon č. 374/2018 Z. z., ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 354) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 596 z 5. februára 2021 po prerokovaní vládneho návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení a dopĺňa zákon č. 374/2018 Z. z., ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 354) rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre zdravotníctvo

**II.**

Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

**Ústavnoprávny výbor Národnej rady Slovenskej republiky** prerokoval vládny návrh zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení a dopĺňa zákon č. 374/2018 Z. z., ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 354) dňa 16. marca 2021 súhlasil s návrhom zákona a odporučil Národnej rade Slovenskej republiky vládny návrh zákona schváliť so zmenami a doplnkami (uznesenie č. 235 zo 16. marca 2021).

**Výbor Národnej rady Slovenskej republiky pre zdravotníctvo** prerokoval vládny návrh zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení a dopĺňa zákon č. 374/2018 Z. z., ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 354) dňa 16. marca 2021 súhlasil s návrhom zákona a odporučil Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi (uznesenie č. 81 zo 16. marca 2021).

**IV.**

Z uznesení výborov uvedených pod bodom III. tejto správy vyplývajú pozmeňujúce návrhy:

1. **V čl. I bod 4, § 6 ods. 5** sa slová „držiteľa povolenia na zaobchádzanie s omamnými a psychotropnými látkami“ nahrádzajú slovami „držiteľa povolenia“.

Legislatívno-technická úprava v nadväznosti na zavedenú legislatívnu skratku v § 6 ods. 3.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I bod 4, § 6 ods. 5** sa slová „ktorá skončila“ nahrádzajú slovami „ktorá by mala skončiť“.

Formulačné spresnenie ustanovenia; nie je možné predlžovať platnosť osvedčení, ktoré skončili.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

3. **V čl. I bode 11** sa slová „maximálnu výmeru povolenej osevnej plochy, ak ide o povolenie podľa odseku 1 písm. a)“ nahrádzajú slovami „výmeru osevnej plochy, na ktorú sa vydáva povolenie, ak ide o povolenie na pestovanie maku siateho podľa odseku 1 písm. a)“.

Vzhľadom na to, že podľa §16 ods. 7 písm. b) držiteľ povolenia na pestovanie maku siateho má na začiatku každej pestovateľskej sezóny, najneskôr do 15. februára príslušného roka, predložiť ministerstvu vyhlásenie o plánovanej výmere osevnej plochy maku siateho v pestovateľskej sezóne s uvedením katastrálneho územia a parcelného čísla pozemku, je potrebné spresniť, že výmera osevnej plochy maku siateho nemá prekročiť výmeru osevnej plochy uvedenú v platnom povolení. Každé povolenie na pestovanie maku siateho obsahuje údaj o povolenej výmere osevnej plochy, v rámci § 8 ods. 2 písm. c) - druhu a rozsahu zaobchádzania s omamnými a psychotropnými látkami.

**Výbor NR SR pre zdravotníctvo**

**gestorský výbor odporúča s c h v á l i ť**

4. **V čl. I bod 17** znie:

„17. V § 16 ods. 7 písm. b) sa za slová „v pestovateľskej sezóne“ vkladá čiarka a slová „ktorá nesmie prekročiť výmeru osevnej plochy uvedenú v povolení na pestovanie maku siateho“.“.

Vzhľadom na to, že podľa §16 ods. 7 písm. b) držiteľ povolenia na pestovanie maku siateho má na začiatku každej pestovateľskej sezóny, najneskôr do 15. februára príslušného roka, predložiť ministerstvu vyhlásenie o plánovanej výmere osevnej plochy maku siateho v pestovateľskej sezóne s uvedením katastrálneho územia a parcelného čísla pozemku, je potrebné spresniť, že výmera osevnej plochy maku siateho nemá prekročiť výmeru osevnej plochy uvedenú v platnom povolení. Každé povolenie na pestovanie maku siateho obsahuje údaj o povolenej výmere osevnej plochy, v rámci § 8 ods. 2 písm. c) - druhu a rozsahu zaobchádzania s omamnými a psychotropnými látkami.

**Výbor NR SR pre zdravotníctvo**

**gestorský výbor odporúča s c h v á l i ť**

5. **V čl. I v bode 20** sa doterajší text § 42bb označuje ako odsek 1 a dopĺňa sa odsekmi 2 a 3, ktoré znejú:

„(2) Konanie, ktoré sa začalo a právoplatne neskočilo do 30. apríla 2021, sa dokončí podľa tohto zákona v znení účinnom do 30. apríla 2021.

(3) Držiteľ povolenia na pestovanie maku siateho, ktorému bolo vydané povolenie do 30. apríla 2021, vo vyhlásení o plánovanej výmere osevnej plochy maku siateho v pestovateľskej sezóne podľa § 16 ods. 7 písm. b) v znení účinnom od 1. mája 2021 môže uviesť plánovanú výmeru osevnej plochy maximálne vo výmere pozemkov, na ktorých sa má pestovanie vykonávať podľa jeho žiadosti o vydanie povolenia.“.

Dopĺňajú sa prechodné ustanovenia v nadväznosti na novelizačné body 7, 8, 11, 13, 14 a 17.

**Výbor NR SR pre zdravotníctvo**

**gestorský výbor odporúča s c h v á l i ť**

6**. V čl. I v bode 21** sa slová „Crotonylfentanyl, chemicky N-fenyl-N-[1-(2-fenyletyl)-4-piperidinyl]-2-butenamide“ nahrádzajú slovami „[Crotonylfentanyl](https://www.unodc.org/LSS/Substance/Details/4310e5ab-3fec-46e3-8199-d1b82ba0d0b7), chemicky N-fenyl-N-[1-(2-fenyletyl)-4-piperidinyl]-2-butenamid“.

Zosúlaďuje sa chemický názov zo slovenským názvoslovím- Z chemického názvu sa vypúšťa na konci slova písmeno e, ktoré sa nachádza v anglickom názvosloví.

**Výbor NR SR pre zdravotníctvo**

**gestorský výbor odporúča s c h v á l i ť**

7. **V čl. I v bode 22** sa slová „Valerylfentanyl, chemicky N-(1-(2-fenyletyl)-4-piperidinyl)-N-fenylpentylamide“ nahrádzajú slovami „[Valerylfentanyl](https://www.unodc.org/LSS/Substance/Details/9487f614-37cf-4e3e-9985-69234aa22f10), chemicky N-(1-(2-fenyletyl)-4-piperidinyl)-N-fenylpentylamid“.

Zosúlaďuje sa chemický názov zo slovenským názvoslovím- Z chemického názvu sa vypúšťa na konci slova písmeno e, ktoré sa nachádza v anglickom názvosloví.

**Výbor NR SR pre zdravotníctvo**

**gestorský výbor odporúča s c h v á l i ť**

8. **V čl. I v bode 23** sa slová „AB-FUBINACA, chemicky N-[(2S)-1-amino-3-metyl-1-oxobután-2-yl]-1-[(4-fluórfenyl)metyl]indazole-3-karboxamide“ nahrádzajú slovami „[AB-FUBINACA](https://www.unodc.org/LSS/Substance/Details/f2faeb2a-72df-40fd-9714-5d4b56d4961d), chemicky N-[(2S)-1-amino-3-metyl-1-oxobután-2-yl]-1-[(4-fluórfenyl)metyl]indazole-3-karboxamid“.

Zosúlaďuje sa chemický názov zo slovenským názvoslovím- Z chemického názvu sa vypúšťa na konci slova písmeno e, ktoré sa nachádza v anglickom názvosloví.

**Výbor NR SR pre zdravotníctvo**

**gestorský výbor odporúča s c h v á l i ť**

9**. V čl. I v bode 25** sa slová „DOC (2,5-dimetoxy-4-chlóramfetamíne)" nahrádzajú slovami „DOC (2,5-dimetoxy-4-chlóramfetamín)“.

Zosúlaďuje sa chemický názov zo slovenským názvoslovím- Z chemického názvu sa vypúšťa na konci slova písmeno e, ktoré sa nachádza v anglickom názvosloví.

**Výbor NR SR pre zdravotníctvo**

**gestorský výbor odporúča s c h v á l i ť**

10. **V čl. I sa za 29. bod** vkladá nový 30. bod, ktorý znie:

„30. V prílohe č. 1 II. skupine omamných látok sa za riadok „Izometadón, chemicky 6-(dimetylamino)-4,4-difenyl-5metylhexán-3-ón“ vkladá nový riadok, ktorý znie: „Izotonitazén, chemicky N,N-dietyl-2-[[4-(1-metyletoxy)fenyl]metyl]-5-nitro-1H-benzimidazol-1-etánamín“.

Nasledujúce body sa primerane prečíslujú.

Informácie, ktoré sú k dispozícii, naznačujú, že konzumácia izotonitazénu spôsobuje ujmu na zdraví v súvislosti s jeho akútnou toxicitou a možnosťou jeho zneužívania alebo vzniku závislosti. Táto ujma na zdraví sa považuje za životohrozujúcu. Okrem toho existuje možnosť závažných fyzických a duševných porúch a významné šírenie chorôb vrátane prenosu vírusov prenášaných krvou. Tieto účinky vrátane závislosti sú porovnateľné s inými opioidnými analgetikami, ktoré sú pod medzinárodnou kontrolou.

**Výbor NR SR pre zdravotníctvo**

**gestorský výbor odporúča s c h v á l i ť**

11. **V čl. I bod 30** sa označuje ako bod 28 a body 28 a 29 sa označujú ako body 29 a 30.

Legislatívno-technická úprava z dôvodu chronologického usporiadania jednotlivých novelizačných bodov v súlade s textom zákona.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

12. **Čl. I sa dopĺňa 34. bodom**, ktorý znie:

„34. Príloha č. 3 sa dopĺňa tretím bodom, ktorý znie:

„3. Delegovaná smernica Komisie (EÚ) 2020/1687 z 2. septembra 2020, ktorou sa mení príloha k rámcovému rozhodnutiu Rady 2004/757/SVV, pokiaľ ide o zahrnutie novej psychoaktívnej látky N, N-dietyl-2-[[4-(1-metyletoxy) fenyl]metyl]-5-nitro-1H-benzimidazol-1-etánamín (izotonitazén) do vymedzenia pojmu drogy (Ú. v. EÚ L 379, 13.11.2020).

Podľa článku 2 delegovanej smernice Komisie (EÚ) 2020/1687 majú členské štáty uviesť priamo v prijatých opatreniach alebo pri ich úradnom uverejnení odkaz na túto smernicu, pričom podrobnosti o odkaze si upravia členské štáty. V Slovenskej republike sa odkaz na právny predpis Európskej únie uvádza v samostatnej prílohe právneho predpisu, ktorá obsahuje Zoznam preberaných právne záväzných aktov Európskej únie. V prípade zákona č. 139/1998 Z. z. je to príloha č. 3. Delegovaná smernica Komisie (EÚ) 2020/1687 z 2. septembra 2020 bola úradne zverejnená 13. novembra 2020, V tom čase už bol návrh zákona po medzirezortnom pripomienkovom konaní predložený na rokovanie Legislatívnej rady vlády SR. S prihliadnutím na termín prebratia smernice do 3. 6. 2021 sa navrhuje prebratie smernice týmto pozmeňujúcim návrhom.

**Výbor NR SR pre zdravotníctvo**

**gestorský výbor odporúča s c h v á l i ť**

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení a dopĺňa zákon č. 374/2018 Z. z., ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 354), vyjadrených v uzneseniach uvedených pod bodom IV. tejto správy a v stanovisku gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení a dopĺňa zákon č. 374/2018 Z. z., ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 354), **schváliť s pozmeňujúcimi a doplňujúcimi návrhmi.**

1. Spoločná správa obsahuje 12 pozmeňujúcich návrhov.

Súčasne výbor navrhol, aby sa o  bodoch 1 až 12

hlasovalo **s p o l o č n e**  návrhom gestorského výboru **s c h v á l i ť.**

2. Poveril spoločnú spravodajkyňu výborov **Janu Bittó Cigánikovú** predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z.

Predmetná spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení a dopĺňa zákon č. 374/2018 Z. z., ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 354), bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 83 zo 16. marca 2021.

Bratislava, 16. marca 2021

**Jana Bittó C i g á n i k o v á, v. r.**

predsedníčka

Výboru Národnej rady Slovenskej republiky

pre zdravotníctvo